Diari Oficial de la Generalitat Valenciana


Sumari del DOGV 2199, del 03-02-1994 (1994/830441)

RESOLUCIÓ de 24 de gener de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre la Generalitat Valenciana, a traves de la Conselleria d'Obres Públiques, Urbanisme i Transports de la Generalitat Valenciana, i el Centro de Estudios y Experimentació de Obras Públiques, per a la realització de l'estudi de la incidència a les platges de l'entorn del port de Canet d'en Berenguer (valència).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2199

Data del DOGV
:   03-02-1994

Secció del DOGV
:   ALTRES DISPOSICIONS

Número del document
:   1994/830441


Data del document
:   24-01-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 24 de gener de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni entre la Generalitat Valenciana, a través de la Conselleria d'Obres Públiques, Urbanisme i Transports de la Generalitat Valenciana, i el Centro de Estudios y Experimentación de Obras Públicas, per a la realització de l'estudi de la incidència a les platges de l'entorn del port de Canet d'en Berenguer (València). [94/0592]  
Subscrit, després de la tramitació prèvia reglamentària, entre la Generalitat Valenciana, a través de la Conselleria d'Obres Públiques, Urbanisme i Transports de la Generalitat Valenciana, i el Centro de Estudios y Experimentación de Obras Públicas, el dia 7 de gener de 1994, un conveni per a la realització de l'estudi de la incidència a les platges de l'entorn del port de Canet d'en Berenguer (València), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 1219/93, i que figura com a annex d'aquesta resolució.  
València, 24 de gener de 1994.- El director general de Relacions amb les Corts i del Secretariat del Govern.  
Conveni entre la Conselleria d'Obres Públiques, Urbanisme i Transports de la Generalitat Valenciana i el Centro de Estudios y Experimentación de Obras Públicas, per a la realització de l'estudi de la incidència a les platges de l'entorn del port de Canet d'en Berenguer (València)  
COMPAREIXEN  
D'una banda, el senyor Eugenio Burriel de Orueta, conseller d'Obres Públiques, Urbanisme i Transports, en representació legal de la Generalitat Valenciana, i, de l'altra, el senyor Felipe Martínez Martínez, director general del Centro de Estudios y Experimentación de Obras Públicas, organisme autònom de l'administració de l'estat, amb el NIF T/41/33627-T, igualment en representació legal de l'organisme, en virtut de les facultats conferides pel Reial Decret 2558/85, de 27 de desembre.  
Ambdues parts, segons intervenen, i a l'empara del conveni marc de col·laboració subscrit el dia 5 de juliol de 1989, declaren posseir i es reconeixen mútuament amb capacitat legal suficient per a l'atorgament del present conveni, i per això,   
EXPOSEN  
Primer. Antecedents i circumstàncies de l'entitat  
La Direcció General d'Obres Públiques de la Conselleria d'Obres Públiques, Urbanisme i Transports de la Generalitat Valenciana, pretén avaluar la incidència del port de Canet d'en Berenguer sobre l'estabilitat de les platges de l'entorn.  
A fi d'estudiar la incidència d'aquesta obra sobre aquestes platges, ha sol·licitat al Centro de Estudios y Experimentación de Obras Públicas (CEDEX) que, per mitjà del Centro de Estudios de Puertos y Costas (CEPYC), es realitzen els estudis que se descriuen més endavant.  
Segon. Antecedents i circumstàncies del CEDEX  
El CEDEX té, en el CEPYC, el personal i els mitjans necessaris per a la realització d'aquest tipus de treballs, segons confirmen els nombrosos estudis sobre temes similars realitzats amb anterioritat.  
Tercer. Naturalesa del conveni i capacitat de les parts  
El present conveni és de col·laboració tècnica, de naturalesa pública i està sotmés, per tant, a l'ordenament jurídic general en aquesta matèria en les distintes administracions públiques. Sobre el model tipus d'aquest conveni va emetre un informe favorable el Servei Jurídic del MOPUT el 14 de desembre de 1987.  
El CEDEX, com a organisme autònom de l'administració de l'estat està facultat per a atorgar aquest conveni en virtut de les facultats que li confereix la Llei sobre Règim Jurídic d'Entitats Estatals Autònomes i el Reial Decret 2558/1985, de 27 de desembre.  
Quart. Subscripció del conveni  
Per tot això, ambdues parts decideixen subscriure el present conveni, d'acord amb aquestes  
CLÀUSULES   
1a. Finalitat del contracte  
La finalitat d'aquest conveni és el seguiment de la incidència del port de Canet d'en Berenguer sobre les platges de l'entorn.  
2a. Definició dels treballs  
Per a l'elaboració de l'informe de referència hi ha alçaments topobatimètrics, proporcionats per la Direcció General d'Obres Públiques, Urbanisme i Transports de la Generalitat Valenciana, i també altra documentació en poder del CEPYC.  
3a. Informes i treballs concrets que s'han de realitzar i presentació de documents  
La interpretació de les dades esmentades en l'apartat anterior quedarà arreplegada en un informe final en el qual s'exposaran els treballs realitzats i els resultats obtinguts, juntament amb els comentaris i les recomanacions que s'estimen pertinents en referència a:  
a) Evolució històrica de la línia de platja a Canet i Sagunt segons les dades existents en el CEPYC.  
b) Avaluació de les actuacions de la Generalitat Valenciana en referència als transvasaments realitzats o per realitzar, al llarg del seguiment.  
c) Possibles propostes d'actuació tendents a:  
- conservació de l'actual platja de Canet  
- manteniment de la funcionalitat de port Siles  
d) Estimació de l'evolució del tram sota el supòsit de la demolició de port Siles.  
4a. Terminis d'execució i començament dels treballs  
El termini d'execució serà d'un any a partir de la data de la firma d'aquests conveni.  
El retard en l'acabament del treball per part del CEDEX, motivat per causes de força major o no imputables a aquest organisme, no donarà lloc a l'exigència de cap responsabilitat.  
5a. Pressupost  
El pressupost del conveni puja a la quantitat de cinc milions de pessetes (5.000.000 PTA), inclòs l'IVA, que seran pagats per la Direcció General d'Obres Públiques al CEDEX, a càrrec del capítol VI, programa 514.10, dels pressupostos de la Generalitat Valenciana.  
6é. Forma de pagament  
El pagament de l'import dels treballs s'efectuarà d'acord amb el següent calendari:  
- El 25% del pressupost, és a dir, un milió dues-centes cinquanta mil pessetes (1.250.000 PTA) al lliurament del programa de treball.  
- El 50%, és a dir, dos milions cinc-centes mil pessetes (2.500.000 PTA) al lliurament de l'informe fiscal.  
- El 25% restant, una volta efectuada la recepció del treball.  
L'ingrés de les quantitats corresponents als pagaments es farà en el compte corrent número 64-7969334 del Centro de Estudios y Experimentación de Obras Públicas, Banc d'Espanya, Madrid.  
7a. Responsables del desenvolupament del conveni  
L'execució del conveni es realitzarà sota la direcció dels serveis de la Direcció General d'Obres Públiques de la Generalitat Valenciana.  
El CEDEX es farà càrrec del desenvolupament tècnic dels treballs continguts en el conveni i de la direcció dels estudis i les tasques que comprén.  
Dins dels 15 dies següents a la firma del present conveni, el CEDEX i la Direcció General d'Obres Públiques de la Generalitat Valenciana es comunicaran mútuament, i per escrit, el nom de la persona responsable de les relacions i qüestions que puguen sorgir per al desenvolupament del conveni.  
8a. Disponibilitat de dades i resultats per part del CEDEX  
La firma del conveni comporta l'acceptació, per part de la Direcció General d'Obres Públiques, que el CEDEX puga disposar de tota la informació emprada i obtinguts al llarg dels estudis continguts en el marc d'aquest conveni, per a la seua utilització en treballs d'experimentació i desenvolupament tecnològic del mateix organisme, i també en els processos de transferència i cooperació científica.  
9a. Acabament  
Acabarà aquest conveni transcorregut un mes sense que hi haja cap reclamació per part de la Direcció General d'Obres Públiques, comptat des del lliurament per part del CEDEX de la següent documentació final:  
{REF Estudi de la incidència en les platges de l'entorn del port de Canet d'en Berenguer (València)}  
Si en el transcurs del mes següent al lliurament de la documentació descrita, la Direcció General d'Obres Públiques no estigués d'acord amb la documentació lliurada, siga la causa que siga, en comunicaria la disconformitat per escrit, i es tornaria la documentació perquè el CEDEX actue en conseqüència. El CEDEX, en el termini d'un mes des que reba la documentació disconforme, lliurarà la documentació final, modificada segons el seu escrit, moment a partir del qual es considerarà enllestit el present conveni.  
Acabat el treball s'efectuarà la liquidació econòmica del conveni.  
Per a complir el present conveni en totes les seues parts se subscriu per duplicat, a Madrid  
El conseller d'Obres Públiques, Urbanisme i Transports de la Generalitat Valenciana: Eugenio Burriel de Orueta. El Director General del Centro de Estudios y Experimentación de Obras Públicas: Felipe Martínez Martínez.